CELEX: 62021CN0632
Language: et
Date: 2021-10-14 00:00:00
Title: Kohtuasi C-632/21: Eelotsusetaotlus, mille on esitanud Juzgado de Primera Instancia e Instrucción n° 2 de Granadilla de Abona (Hispaania) 14. oktoobril 2021 – JF ja NS versus Diamond Resorts Europe Limited (filiaal Hispaanias), Diamond Resorts Spanish Sales S.L. ja Sunterra Tenerife Sales S.L.

7.2.2022   
            
            
               ET
            
            
               Euroopa Liidu Teataja
            
            
               C 64/12
            
         
      Eelotsusetaotlus, mille on esitanud Juzgado de Primera Instancia e Instrucción no 2 de Granadilla de Abona (Hispaania) 14. oktoobril 2021 – JF ja NS versus Diamond Resorts Europe Limited (filiaal Hispaanias), Diamond Resorts Spanish Sales S.L. ja Sunterra Tenerife Sales S.L.
      (Kohtuasi C-632/21)
      (2022/C 64/19)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia e Instrucción no 2 de Granadilla de Abona
      
         Põhikohtuasja pooled
      
      
         Hagejad: JF ja NS
      
         Kostjad: Diamond Resorts Europe Limited (filiaal Hispaanias), Diamond Resorts Spanish Sales S.L. ja Sunterra Tenerife Sales S.L.
      
         Eelotsuse küsimused
      
      
                  1.
               
               
                  Kas 1980. aasta Rooma konventsiooni lepingute suhtes kohaldatava õiguse kohta (1) ja määrust nr 593/2008 lepingute suhtes kohaldatava õiguse kohta (2) tuleb pidada kohaldatavateks lepingutele, milles mõlemad pooled on Ühendkuningriigi kodanikud?
                  Juhul kui vastus esimesele küsimusele on jaatav:
               
            
                  2.
               
               
                  Kas määrust nr 593/2008 tuleb vastavalt selle määruse artiklile 24 tõlgendada nii, et see on enne selle jõustumist sõlmitud lepingutele kohaldatav? Kui vastus on eitav, siis kas klubipunktide märkimise vormis kinnisasja osaajalise kasutamise lepingut tuleb lugeda 1980. aasta Rooma konventsiooni artikli 4 lõike 3 või artikli 5 kohaldamisalasse kuuluvaks, sh ka juhul, kui tarbija on valinud kohaldatavaks õiguseks muu kui oma alalise elukoha riigi õiguse? Kui vastus on, et leping võiks kuuluda nende mõlema õigusnormi kohaldamisalasse, siis kumb kord oleks eesõiguslik kord?
               
            
                  3.
               
               
                  Kas olenemata vastusest teisele küsimusele tuleb klubipunktide märkimise vormis kinnisasja osaajalise kasutamise lepingut pidada lepinguks, millega omandatakse asjaõigused kinnisasjadele või partnerluse tüüpi isiklikud õigused?
                  
                              —
                           
                           
                              Kui seda tuleb pidada asjaõiguste omandamiseks, siis kumb on kohaldatava õiguse kindlaksmääramiseks eelisjärjekorras kohaldatav: kas määruse nr 593/2008 artikli 4 [lõike 1] punkt c või artikli 6 lõige 1, isegi siis, kui tarbija valib kohaldatavaks õiguseks muu kui oma alalise elukoha riigi õiguse?
                           
                        
                              —
                           
                           
                              Kui seda tuleb pidada isiklike õiguste omandamiseks, siis kas seda tuleb pidada kinnisasja kasutamise õiguseks artikli 4 [lõike 1] punkti c tähenduses või teenuste osutamiseks artikli 4 [lõike 1] punkti b tähenduses? Ja kas igal juhul kohaldatakse tarbijate või kasutajate suhtes eelistatavalt artikli 6 lõiget 1, isegi siis, kui tarbija valib kohaldatavaks õiguseks muu kui oma alalise elukoha riigi õiguse?
                           
                        
            
                  4.
               
               
                  Kas kõikidel eespool nimetatud juhtudel tuleb kohaldatavat õigust käsitlevaid 1980. aasta Rooma konventsiooni ja määruse nr 593/2008 sätteid tõlgendada nii, et nendega on kooskõlas riigisisesed õigusnormid, milles on märgitud, et „[k]õikidele lepingutele, mis käsitlevad Hispaanias asuva ühe või mitme kinnisasja kasutamisega seotud õigusi kindlaksmääratud ajavahemiku jooksul või kindlaksmäärataval ajavahemikul, kohaldatakse käesoleva seaduse sätteid, olenemata nende lepingute sõlmimise kohast ja kuupäevast“?
               
            
         (1)  Lepinguliste kohustuste suhtes kohaldatava õiguse konventsioon, mis avati allakirjutamiseks 19. juunil 1980 Roomas (EÜT 1980, L 266, lk 1).
      
         (2)  Euroopa Parlamendi ja nõukogu 17. juuni 2008. aasta määrus (EÜ) nr 593/2008 lepinguliste võlasuhete suhtes kohaldatava õiguse kohta (Rooma I) (ELT 2008, L 177, lk 6).